b'\n_START_ARTICLE_\nKrhka vrba\n_START_SECTION_\nRasprostranjenost\n_START_PARAGRAPH_\nRaste kao grm ili do 20 m visoko drvo u nizinama Europe i jugozapadne Azije. U Hrvatskoj je autohtona vrsta. Obi\xc4\x8dno raste uz rijeke. Pionirska je vrsta drve\xc4\x87a.\n_START_SECTION_\nIzgled\n_START_PARAGRAPH_\nIzbojci su zelenkasto-\xc5\xbeuti, sjajni, vrlo krhki. Li\xc5\xa1\xc4\x87e je 7-15 cm dugo, 2-3 cm \xc5\xa1iroko, naj\xc5\xa1ire u donjoj tre\xc4\x87ini, napiljena i \xc5\xbeljezdasta ruba, zubi\xc4\x87i unutra uvinuti. Peteljka je bez ili s jednom do dvije \xc5\xbelijezde. Pra\xc5\xa1nika ima 2. Cvjetni priperci imaju po 2 \xc5\xbelijezde. \xc5\xbduti su, ujedna\xc4\x8dene boje. Palisti\xc4\x87i su sitni. Cvate za ili odmah iza listanja. Resu su na postranim mladicama. Opra\xc5\xa1ivanje vr\xc5\xa1e kukci.'